**Проучване на споделянето на данни от европейските компании**

**До когото може да се отнася,**

Като последваща стъпка след публикуването на Комюникето от 10 януари 2017 г. "Изграждане на европейска икономика, базираана на данните", Европейската комисия реши да оцени икономическата стойност и потенциала за споделяне на данни между независими икономически оператори в Европа, както и преобладаващите бариери и фактори за успех в това отношение.

За тази цел Европейската комисия понастоящем извършва проучване, чиято цел е да се определят количествено споделените (и не споделените) данни между компаниите, заедно с пропуснатите възможности за бизнеса, произтичащи от несподелянето на данни. Това проучване има за цел също да бъдат разбрани факторите за успех от споделянето на данни между икономическите оператори. Това ще бъде първото подробно проучване, което някога е провеждано в Европа, за да се установи икономическият и иновационен потенциал на споделянето на данни. Проучването ще се проведе от специализираната консултантска организация Everis*.*

Вашето участие в това проучване е много важно за Европейската комисия. Избрахме опитен изпълнител, който да го извърши. Поради тази причина Everis ще се свържe с Вас от наше име между август и октомври, за да получи съответните данни и информация. Вашият принос е от решаващо значение за бъдещото разработване на политики за укрепване на европейската икономика на данни. Бих искал да Ви помоля да помогнете на сътрудниците . Everis на в процеса на събиране на данни. Everis ще въведе необходимите предпазни мерки, за да защити търговската поверителна информация, включително по отношение на достъпа на службите на Комисията. Информацията и данните, споделяни чрез това проучване, ще бъдат анонимизирани и представени в обобщен формат.

Ако имате въпроси относно проучването, моля не се колебайте да се свържете с:

Д-р Малте BEYER-KATZENBERGER (Европейска комисия): Malte.BEYER-KATZENBERGER@ec.europa.eu

Катарина ARNAUT (Everis): catarina.arnaut@everis.com

Офис на Еveris за това проучване: data.sharing@everis.com

Само с Вашето съдействие това проучване може да бъде успешно и да даде надеждни и информативни резултати. От името на Европейската комисия искам да Ви благодаря предварително за вашата подкрепа.