**Проучване на споделянето на данни от европейските дружества**

Списък за проверка

Еveris подготви кратък списък с ключовите въпроси, които ще ви бъдат зададени, така че да можете предварително да потърсите необходимата информация и да го имате до себе си, докато отговаряте на въпросите. Повечето от въпросите са във формат с няколко варианта на отговор или рейтингова скала и много малко от тях имат отворен формат. В някои от тях ще бъдат поискани конкретни данни за ефективността на вашата компания. Моля, обърнете внимание, че не всички въпроси ще бъдат приложими към вашата ситуация (например фирмата ви може само да предоставя данни на други компании, но не и да използва повторно данни от други компании).

**ИЗПЪЛНЕНИЕ И ДЯЛ НА НОВИ ПРОДУКТИ / УСЛУГИ ВЪВ ФИРМАТА:**

• Общи приходи на фирмата Ви през последните три финансови години в евро (2014 г., 2015 г. и 2016 г.).

• Брой продукти и/или услуги, както нови, така и подобрени, въведени от вашето дружество на пазара през последните три финансови години.

• Принос на тези нови / подобрени продукти и/или услуги за приходите на вашата компания през последните три финансови години (ще бъдете помолени да посочите приблизителен процент).

**ОБЕМ НА ДАННИ, КОИТО СА СПОДЕЛЕНИ И/ИЛИ ПОВТОРНО ИЗПОЛЗВАНИ:**

• Обем на данните, които фирмата генерира на месечна база (измерен в гигабайти, терабайти, петабайти и т.н.).

• Приблизителен процент от данните, които компанията ви споделя с други компании, спрямо обема на данните, които генерирате.

• Обем на данните, които фирмата Ви повторно използва от други компании (измерени в гигабайти, терабайти и т.н.)

• Брой години, през които сте споделяли данните си и/или сте използвали повторно данни от други компании.

**ТИППОВЕ ДАННИ, СПОДЕЛЕНИ И ИЛИ ПОВТОРНО ИЗПОЛЗВАНИ И МЕХАНИЗМИ И УСЛОВИЯ ЗА ТОВА**

• Тип (ове) данни, които споделяте и/или използвате повторно (напр. данни, генерирани от устройства и интернет на нещата, данни, генерирани от вътрешни ИТ системи като CRM, чрез уеб колаборации и др.). В това проучване Европейската комисия се интересува предимно от машинно генерирани данни, за разлика от генерираните от хората данни.

* Типове данни, които не са достъпни за вас, но биха били полезни за вашия бизнес.

• Индустриални сектори, с които споделяте данните си и/или имате достъп до данните им.

• Средния годишен доход, който фирмата Ви прави от споделянето на данни с други компании (ще бъдете помолени да изберете опция от поредица от диапазони в EUR).

• Средните годишни разходи, които вашата фирма прави, за достъп до данни от други компании (ще бъдете помолени да изберете опция от поредица от диапазони в EUR).

• Механизми, които използвате за споделяне на данни с други или за достъп до данни на други компании (т.е. приложни програмни интерфейси (API), уеб сайтове, портали за данни, пазари на данни, FTP услуги и т.н.)

• Условия, при които споделяте данни с други компании и/или имате достъп до данни от други компании (например безплатно с или без ограничения, срещу заплащане на базата на договорени условия или не, срещу предоставяне на услуга и т.н.)

**ПРИЧИНИ ЗА СПОДЕЛЯНЕ И/ИЛИ ПОВТОРНО ИЗПОЛЗВАНЕ НА ДАННИ:**

• Причини за споделяне на данни с други компании и/или за достъп до данни от други компании (ще бъдете помолени да изберете от списък с опции и ще имате възможност да посочите други причини).

• Фактори за успех при споделянето и повторното използване на данни въз основа на предишен опит (отворен въпрос).

**ЗАВИСИМОСТ ОТ РЕСУРСИ ОТДАННИ:**

• Зависимост от ресурсите от данни на други компании за ваши собствени бизнес цели (ще бъдете помолени да класирате нивото на зависимост).

**ТИП НА СРЕЩАНИТЕ ПРЕЧКИ:**

• Типове пречки при споделяне на данни с други компании и/или при достъп до данни на други компании (ще бъдете помолени да изберете от списък с опции и ще имате възможност да посочите други пречки).